- Այո, իրենք հասկանում են, որ գլխավոր դժգոհությունը դա է: Եվ չեմ համարում, որ Հայաստանում հակառուսական տրամադրություններ կան: Կա դժգոհություն՝ Ռուսաստանի իշխանությունների վարած քաղաքականության նկատմամբ՝ աջակցությունն Ադրբեջանին, գերժամանակակից զենքի մատակարարումը: Ես մեկ այլ օրինակ էլ բերեցի՝ ՀՀ-ին տարածաշրջանային պրոյեկտներից դուրս թողնելը, բայց կա նաև երրորդ գործոնը: Այսօր որևէ մեկի համար գաղտնիք չէ, որ Ռուսաստանը մեզ վրա գազը 2 անգամ ավելի թանկ է վաճառում, քան այլ երկրների: Եթե ժամանակ առաջ սա վիճահարույց էր, բանավեճեր էր առաջացնում, հիմա տեսեք ցանկացած քննարկում՝ պարզ է, որ մեզ 2 անգամ թանկ են վաճառում: Ինչպե՞ս կարող է այնպես լինել, որ Ռուսաստանը Ուկրաինային գազը վաճառում է ուղիղ 2 անգամ էժան, քան Հայաստանին: Ինչպե՞ս կարող է այս պարագայում նման տրամադրություններ չլինել: